CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4548)
  + [Valencià](/va/acuerdo/4548)






Selector de idioma

Leer

* [Español](/es/acuerdo/4548)
* [Valencià](/va/acuerdo/4548)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR[Butlletí Oficial Universitat d'Alacant](/ca/Publicacion)
====================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR

Data d'aprovació
:   30/01/2018

Data de publicació
:   31/01/2018

Òrgan competent
:   Vicerector d'Estudis i Formació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4548.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4548)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4548)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR&url=https://www.boua.ua.es/va/acuerdo/4548)

**Títol:** CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR

**Secció:** CONVOCATÒRIES I CONCURSOS

**Òrgan:** Vicerector d'Estudis i Formació

**Data d'aprovació:** dimarts, 30 de gener de 2018

BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR

1. Objecte

L'objecte d'aquestes subvencions és facilitar i promoure la presentació de tesi en els programes de Doctorat de la Universitat d'Alacant regulats pel Reial Decret 99/2011, que tinguen per finalitat l'obtenció de la Menció de Doctorat Internacional en el títol de doctora o doctor. La subvenció es dedicarà a les despeses d'estada i desplaçament d'estudiants en països estrangers, per a desenvolupar activitats d’investigació relacionades amb el contingut científic de la seua tesi doctoral, amb la finalitat d'obtenir la certificació de l'estada per a presentar la tesi amb la Menció de Doctorat Internacional en el títol de doctora o doctor.

La subvenció de l'estada serà per un període de 90 dies consecutius, excepte casos justificats. No podran finançar-se períodes inferiors o superiors a 90 dies.

L'estada per a la qual se sol·licita l'ajuda es farà durant l'any 2018.

2. Normes generals de procediment

2.1 Instrucció

El Vicerectorat d'Estudis i Formació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.

2.2 Obligacions

De manera general , els qui obtinguen una ajuda tindran les següents obligacions:

a) Fer l'estada en les dates indicades en la sol·licitud.

b) Comunicar qualsevol canvi en les dates previstes per a fer l'estada, amb la suficient antelació perquè puguen ser autoritzades prèviament per la Directora de l'Escola de Doctorat.

c) Fer amb aprofitament les activitats d’investigació previstes en la memòria.

d) Dedicar l'ajuda a les despeses d'estada i desplaçament en el centre de destinació.

e) Presentar dins del termini i pel procediment escaient la documentació justificativa de l'estada.

f) Presentar la tesi amb la sol·licitud de menció de doctorat internacional i reunir tots els requisits establits en la legislació i normativa vigent per a la seua concessió.

g) Les restants obligacions establides en la normativa aplicable.

2.3 Incompliment

L'incompliment total o parcial dels requisits i obligacions establides en les presents bases i altres normes aplicables, donarà lloc a la incoació del corresponent expedient d'incompliment d'acord amb la legislació aplicable.

2.4 Presentació de sol·licituds

2.4.1. Termini: 20 dies hàbils a partir del endemà a la publicació d'aquesta convocatòria en el BOUA.

2.4.2. La sol·licitud per a aquesta convocatòria d'ajudes haurà d'emplenar-se en el model oficial que estarà disponible en la pàgina web de l'Escola de Doctorat de la Universitat d'Alacant (EDUA).

2.4.3. Només s'admetrà una sol·licitud per persona.

2.4.4. La sol·licitud, una vegada emplenada i signada, acompanyada de la documentació exigida en l'annex i detallada en el mateix imprès de sol·licitud es presentarà, preferentment, a través de l'aplicació d'eAdministració d'UACloud. També podrà presentar-se en el Registre General de la Universitat d'Alacant o en qualsevol dels seus registres auxiliars.

2.4.5. Els requisits exigits hauran de complir-se en la data de finalització del termini de presentació de la sol·licitud.

2.4.6. Si la documentació aportada fora incompleta o tinguera errors subsanables es requerirà les persones afectades, mitjançant publicació en la pàgina web de l'Escola de Doctorat, perquè, en el termini de 10 dies esmenen la falta o acompanyen els documents preceptius. Si no ho feren, se'ls tindrà per desistits de la seua sol·licitud, d'acord amb l'establit en l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de la citada Llei.

2.5 Marc legal i pressupostari

La dotació màxima per a aquesta convocatòria és de 87.500 € i es troba consignada en el Capítol 4 (aplicació pressupostària 93486W8957) de crèdits del pressupost de l'Escola de Doctorat (centre de despesa 7030). L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

3. Número de subvencions

S’hi concediran 25 ajudes, d'acord amb la disponibilitat pressupostària.

4. Requisits

Les estudiants i els estudiants que opten a aquestes subvencions d'estades hauran de reunir els següents requisits:

a) Haver formalitzat matrícula en un programa de Doctorat de la Universitat d'Alacant regulat pel Reial decret 99/2011. Tenir registrat el seu pla d’investigació i, si és alumnat de segon any o posterior, comptar amb l'avaluació positiva de la comissió acadèmica.

b) Tenir la nacionalitat espanyola, o ser nacional d'un estat membre de la Unió Europea o ser estranger amb autorització o permís de residència o d'estada pera fer estudis a Espanya.

c) No disposar d'altres subvencions o beques per a mobilitat, ni haver fet prèviament una estada que permeta l'obtenció de la Menció de Doctorat Internacional. Per a això, l'estudiant haurà d'emplenar una declaració jurada en aquests termes.

d) Qui gaudisca d'una beca o contracte que tinga una ajuda pròpia per a fer estades en el marc de la convocatòria pública de la seua Ajuda per a la Formació Investigadora, haurà d'haver presentat (en convocatòries anteriors) la sol·licitud d'ajuda per a una estada i que aquesta haja sigut denegada, i no tenir la possibilitat de tornar a sol·licitar aquesta ajuda. En aquests casos hauran de presentar una declaració jurada a la qual adjuntaran la resolució de denegació.

5. Dotació

Les subvencions tindran una dotació fixa de 3.000 € en concepte d'estada; i una dotació única de viatge de fins a 300 euros per a estades a Europa i Nord d'Àfrica, i de fins a 1.000 € per a estades en altres zones geogràfiques, d'acord amb les despeses de desplaçament que es justifiquen.

6. Documentació que cal aportar

- [Imprès de sol·licitud](https://edua.ua.es/va/documentos/secretaria/beques-i-ajudes/2018/sol-licitud-ajuda-mobilitat-internacional.docx),

segons model disponible en pàgina web de l'EDUA.

- Estudiants no pertanyents a la Unió Europea: fotocòpia de la targeta de residència en vigor (llevat que ja estiga en poder de la Universitat d'Alacant).

- Expedient acadèmic oficial del títol de llicenciatura, arquitectura, enginyeria o grau i màster amb el qual va accedir al doctorat (llevat que ja estiga en poder de la Universitat d'Alacant)

- [Currículum vitae](https://edua.ua.es/va/documentos/secretaria/beques-i-ajudes/2018/cv.doc)

segons model disponible en la pàgina web de l'EDUA i documentació acreditativa dels mèrits reflectits en el currículum.

- Memòria breu sobre el treball a realitzar durant l'estada (màxim 2 pàgines).

- Carta d'acceptació del centre receptor.

- Per als casos previstos en els apartats 4.c i 4.d, declaracions jurades de complir amb els requisits i resolució de denegació de l'ajuda en el cas de l'apartat 4d.

7. Valoració de les sol·licituds

La valoració de les sol·licituds dels i les estudiants es basarà en els seus mèrits acadèmics, científics i professionals, d'acord amb el barem i els criteris establits en l'Annex I.

8. Comissió avaluadora

Les sol·licituds admeses seran avaluades per una comissió designada pel Vicerector d'Estudis i Formació de la Universitat d'Alacant. La Comissió d'Avaluació estarà presidida per la Directora de l'Escola de Doctorat, i integrada per, almenys, un representant de cada una de les següents branques de coneixement: Arts i Humanitats, Ciències, Ciències de la Salut, Ciències Socials i Jurídiques i Enginyeria i Arquitectura. Actuarà com a secretària de la Comissió d'Avaluació la secretària de l'Escola de Doctorat.

La composició de la Comissió d'Avaluació serà publicada en la pàgina web de l'Escola de Doctorat, amb almenys cinc dies d'antelació a la seua constitució.

La Comissió d'Avaluació estarà facultada per a aplicar i interpretar el barem i per a resoldre les qüestions no previstes en les bases de la convocatòria, així com per a adoptar aquells acords necessaris per a portar a bona fi el procés de selecció de beneficiaris.

9. Incompatibilitats

Aquesta ajuda és incompatible amb qualsevol altra ajuda, beca o contracte d'anàloga naturalesa finançada amb fons públics o privats.

10. Resolució, notificació i publicació de les ajudes

Vista la proposta formulada per la Comissió Avaluadora, la concessió de les ajudes s'acordarà per resolució del Vicerectorat d'Estudis i Formació. La resolució del procediment es notificarà a les persones interessades d'acord amb el previst en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, mitjançant la publicació en la pàgina web de l'Escola de Doctorat.

La resolució de concessió de les sol·licituds es publicarà en la pàgina de l'EDUA, en un període màxim de 2 mesos des de la data final del termini de presentació de sol·licituds.

Qualsevol modificació en les condicions que van motivar la concessió de les ajudes haurà de comptar amb l'autorització del Vicerectorat d'Estudis i Formació; en cas contrari, l'ajuda podrà ser revocada total o parcialment.

11. Pagament de les subvencions

La dotació en concepte d'estada es distribuirà de la forma següent:

- Un 60% en el moment de la resolució.

- Un 40% en el moment de presentació de la memòria del treball realitzat que se cita en el punt 12.

En el moment de la resolució es requerirà un document on s'indique el número de compte corrent on s'ha d'ingressar la dotació.

La dotació en concepte de viatge s'ingressarà una vegada presentada la documentació justificativa de la despesa i el certificat del centre receptor que acredite l'estada d’investigació realitzada al que es refereix el punt 11.

12. Justificació

Una vegada realitzada l'estada, el doctorand o doctoranda ha de remetre a la Secretaria de l'Escola de Doctorat, en el termini màxim d'un mes des de la seua tornada a Espanya:

- Certificat del centre receptor que acredite l'estada d’investigació realitzada (amb data d'inici i data final).

- Memòria del treball realitzat (2 pàgines).

- Bitllets i targetes d'embarcament dels transports utilitzats i factura que acredite els imports corresponents.

L'incompliment d'aquesta obligació de justificació comportarà el reintegrament de la part d'ajuda que ja s'haja rebut, al marge de les restants conseqüències previstes en la Llei General de Subvencions.

13. Recursos

Contra la resolució de concessió de les ajudes de la present convocatòria, cal interposar recurs potestatiu de reposició en el termini d'un mes davant el Rector de la Universitat d'Alacant, o recurs contenciós-administratiu davant la jurisdicció contenciós-administrativa en el termini de dos mesos des de la publicació de la citada resolució.

DISPOSICIÓ FINAL

Aquesta convocatòria tindrà efectes des de l'endemà a la seua publicació en el BOUA.

Alacant, 30 de gener de 2018

EL VICERECTOR D'ESTUDIS I FORMACIÓ

ENRIQUE HERRERO RODRÍGUEZ

ANNEX I

Barem per a l'adjudicació de les subvencions per a facilitar l'obtenció de la menció de doctor internacional en el títol de doctora o doctor

1. Expedient acadèmic de la titulació que dóna accés al doctorat: fins a 8 punts.

2. Premis rebuts i publicacions arreplegats en el Currículum Vitae: fins a 2 punts.

Criteris d'aplicació del barem:

1. Expedient acadèmic de la titulació que dóna accés al doctorat: fins a 8 punts.

En el cas que el sol·licitant accedisca al doctorat a través de les titulacions de grau i màster, es calcularà la nota mitjana conjunta, aplicant la fórmula: ((X1\*C1) + (X2\*C2))/(C1+C2), on X1 i X2 representen les notes mitjanes obtingudes en els títols de grau i màster respectivament; i C1 i C2 representen el nombre de crèdits cursats en cadascuna de les respectives titulacions.

En el cas que el sol·licitant accedisca al Doctorat a través dels títols de llicenciat, enginyer o arquitecte, es tindrà en compte la nota mitjana d'aquesta titulació.

2. Premis rebuts i publicacions arreplegats en el Currículum Vitae: fins a 2 punts

a. 0,6 punts per premi extraordinari de grau o llicenciatura

b. 0,2 punts per premi extraordinari de màster.

c. Publicacions i contribucions a congressos (fins a 1,2 punts):

- Es comptabilitzaran els treballs publicats o acceptats definitivament amb presentació de còpia de l'acceptació (amb justificació).

- No es comptabilitzaran els treballs enviats.

- Es computaran d'acord amb els criteris establits en el barem per a càlcul de la productivitat investigadora establida en el POI, dividint la puntuació atorgada segons aquest barem entre 100, fins a un valor màxim d'1,2 punts.





[Carretera Sant Vicent del Raspeig s/n  
03119 Sant Vicent del Raspeig - Alacant  
 Tel. 83 958 9919 - Fax 90 456 8397](https://www.google.es/maps/@27.426642,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12062&trk=tyah&trkInfo=tarId%8S1916659785389%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)